Държавен вестник, бр. 54, 2016 г., стр. 63

БРОЙ  54	
Д Ъ Р Ж А В Е Н  В Е С Т Н И К 	
СТР.  63  
карти на постигнатото покритие за всяка от 
използваните в мрежата технологии. В слу­
чаите на предоставяне на мобилни услуги от 
виртуални мобилни оператори или чрез наци­
онален роуминг предприятията, предоставящи 
обществени електронни съобщителни услуги, 
включват в електронните карти по предходното 
изречение покритието на мрежата, до която се 
ползва достъп.
(2) Предприятията изготвят картите по ал. 1 
при спазване на изискванията по ал. 3 – 10.
(3) Електронните карти по ал. 1 следва 
да позволяват проверка на покритието, като 
визуализират покритието на отделни части от 
територията на страната с точност най-малко 
100 м х 100 м. В рамките на една мащабна 
единица (един квадрант) се допуска предста­
вяне на покритието със средноаритметичната 
стойност на нивото на сигнала.
(4) Електронните карти по ал. 1 следва да 
позволяват визуализацията и бърза навигация 
чрез търсене по име на община, населено 
място, селищно образувание и адрес, както и 
мащабиране на подходящи стъпки, позволяващо 
видимост на един екран от конкретен адрес до 
видимост на цялата страна.
(5) На електронните карти по ал. 1 следва 
да бъде визуализирано постигнатото покритие 
с градация по ниво на сигнала чрез цветови 
код, определен в таблицата в приложение № 7.
(6) На електронните карти по ал. 1 следва 
да бъдат изобразени всички населени места 
и селищни образувания в Република Бълга­
рия с изписване на техните наименования. 
Населените места и селищните образувания 
следва да бъдат представени с точни граници 
на селищната територия, определена от стро­
ителните им граници. 
(7) На електронните карти по ал. 1 следва да 
бъдат изобразени всички пътища от републи­
канската пътна мрежа. Отделните категории 
от пътната мрежа – автомагистрали, скоростни 
пътища, пътища първи, втори и трети клас, 
следва да бъдат представени с различно и ясно 
разграничимо обозначение.
(8) Електронните карти следва да бъдат 
придружени от следната информация:
1. легенда за всяка представена информация 
върху тях, включително легенда за използвани­
те цветови кодове за степента на осигуреното 
покритие съгласно таблицата в приложение 
№ 7; непосредствено след таблицата следва да 
се публикува информация относно възмож­
ностите за ползването на видовете услуги при 
избраната мрежа (2G, 3G или 4G);
2. пояснение относно вида на покритието 
по ниво (вътрешно/външно приемане);
3. описание на външните фактори, които 
влияят на качеството на услугите при осигу­
рено добро покритие;
4. пояснение, че изобразеното покритие на 
публикуваните карти е с приблизителна, а не 
с абсолютна точност.
(9) Предприятията по ал. 1 са задължени да 
осигурят възможност за достъп до картите чрез 
персонален компютър (терминал) или друго 
устройство с размер на дисплея над 5 инча, 
даващо възможност за визуализация и разглеж­
дане на картите в своите търговски обекти и в 
търговските обекти на своите търговски пред­
ставители или дистрибутори, упълномощени 
да сключват индивидуални договори по глава 
четиринадесета от ЗЕС и/или да събират данни, 
необходими за идентифициране на потребител 
на предплатени услуги по чл. 251и, ал. 1, т. 1 
и ал. 5, т. 2 ЗЕС.
(10) Предприятията по ал. 1 са задължени да:
1. поддържат актуална информация относно 
постигнатото покритие на мрежите; публику­
ваната информация следва да се актуализира 
в срок до един месец от всяка промяна на 
мрежата, която води до изменения на постиг­
натото покритие;
2. посочат на видно място към коя дата е 
актуална информацията относно постигнатото 
покритие на мрежите.“
§ 16. Създава се чл. 52:
„Чл. 52. (1) Когато абонатът е избрал да по­
лучава документите по чл. 260, ал. 2 и чл. 260а, 
ал. 1 ЗЕС на хартиен носител, предприятието ги 
изпраща като кореспондентска пратка (писмо) 
до посочен от абоната адрес за кореспонденция.
(2) Извън случаите по ал. 1 предприятието 
е длъжно:
1. да изпрати документите по чл. 260, ал. 2 
и чл. 260а, ал. 1 ЗЕС до посочен от абоната 
адрес на електронна поща, или
2. да осигури онлайн достъп до документите 
по чл. 260, ал. 2 и чл. 260а, ал. 1 ЗЕС.
(3) Достъпът по ал. 2, т. 2 се осигурява 
след регистриране на абоната, извършено по 
ред и при условия, публикувани на интернет 
страниците на предприятията.
(4) Ако до издаване на документите по 
чл. 260, ал. 2 и чл. 260а, ал. 1 ЗЕС абонатът не 
предостави адрес на електронна поща или не се 
извърши регистриране по ал. 3, предприятието 
ги предоставя по реда на ал. 1.“
§ 17. Създава се чл. 53:
„Чл. 53. Предприятията, предоставящи об­
ществени телефонни услуги, осигуряват въз­
можност на викания и на викащия абонат за 
незабавно прекратяване на изградената теле­
фонна връзка.“
§ 18. В приложение № 3 думите „БДС EN 
50083-7“ се заменят с „БДС EN 60728-1“.
§ 19. В приложение № 4, т. 2 се правят 
следните изменения:
1. В буква А „Първоначално уведомление“ 
в таблицата се създава нов първи ред с текст 
„Първоначално уведомление“, а думата „По­
сочи“ се заменя с „Посочете“.
2. В буква Б „Окончателно уведомление“ 
в таблицата се създава нов първи ред с текст 
„Окончателно уведомление“, а думата „Посочи“ 
се заменя с „Посочете“.